Diari Oficial de la Generalitat Valenciana


Sumari del DOGV 7695, del 12-01-2016 (2016/74)

ACORD de 18 de desembre de 2015, del Consell, pel qual s'autoritza una transferència entre les seccions de la Conselleria d'Educació, Investigació, Cultura i Esport i la Conselleria d'Hisenda i Model Econòmic per import de 500.000 euros. Expedient número 09.030/15-122.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7695

Data del DOGV
:   12-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/74


Data del document
:   18-12-2015

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de desembre de 2015, del Consell, pel qual s'autoritza una transferència entre les seccions de la Conselleria d'Educació, Investigació, Cultura i Esport i la Conselleria d'Hisenda i Model Econòmic per import de 500.000 euros. Expedient número 09.030/15-122. [2016/74]  
El Consell, en la reunió del dia 18 de desembre de 2015, va adoptar l'acord següent:  
  
La Direcció General de Tecnologies de la Informació i les Comunicacions de la Conselleria d'Hisenda i Model Econòmic, en funció de les seues competències en planificació, coordinació, autorització i control de les tecnologies de la informació i les comunicacions (TIC) de la Generalitat, segons el Decret 153/2015, de 18 de setembre, del Consell, ha posat en marxa una línia d'actuació per a la definició d'estàndards i criteris comuns d'utilització de la microinformàtica en el seu àmbit de competència.  
En l'àmbit de l'educació, i concretament, en els cicles formatius amb continguts més dependents de la tecnologia, cal disposar d'equips potents i actualitzats i de les últimes versions de determinades aplicacions relacionades amb els seus ensenyaments, de manera que es garantisca la correcta inserció dels futurs professionals en el món laboral.  
  
A la vista de l'equipament existent en els centres, i de les necessitats de cada família professional, l'òrgan gestor ha proposat la compra de nous equips informàtics per a centres educatius dependents de la Conselleria d'Educació, Investigació, Cultura i Esport, per un cost estimat de 500.000 euros, i proposa per al seu finançament la transferència de disponibilitats del capítol 2 del programa 422.40, Formació Professional i Ensenyament de Règim Especial.  
A aquest efecte i en virtut d'allò que disposen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Model Econòmic, el Consell  
  
  
ACORDA  
  
Primer  
S'autoritza una minoració de crèdit en l'aplicació 79.73.72.034.99.0 per import de 500.000 euros.  
  
Segon  
S'autoritza un augment de crèdit en l'aplicació 57.52.50.858.22.7 per import de 500.000 euros.  
  
València, 18 de desembre de 2015  
  
La consellera secretària,  
MÓNICA OLTRA JARQUE